Chenopodium berlandieri
Chenopodium berlandieri est species plantarum florentium familiae Amaranthacearum et generis Chenopodii, in America boreali et praecipue in valle Mississippii fluminis sponte gignens. Ibi ab indigenis olim colebatur propter semina quae ad victuale atque folia tenera quae ad holus adhibentur. Haec species pars fuisse censetur complexus agrarii orientalis. Cultura plantae choupichoul a populo Natchez iam annis 1720 ab Antonio Simone Le Page du Pratz observata in opere Mémoire sur la Louisiane annis a 1751 ad 1753 descripta est. 

Planta domesticata (a nonnullis ssp. nuttalliae appellata), testa multo pusilliori, in Mexico etiam hodie colitur.

Notae

Bibliographia 
 Charles B. Heiser, Of Plants and People (Norman: University of Oklahoma Press, 1985) pp. 92-95  Exemplar mutuabile
 A. Moquin-Tandon, Chenopodearum monographica enumeratio (1840) p. 23
 Bruce D. Smith, "The Cultural Context of Plant Domestication in Eastern North America" in Current Anthropology vol. 52, no. S4 (2011) pp. S471-S484

Nexus externi 

 "Chenopodium berlandieri Moq. ssp. jonesianum" apud Laboratory Guide To Archaeological Plant Remains From Eastern North America

Species plantarum 
Amaranthaceae
Fruges Americae septentrionalis
Holera
Taxa 1840
Taxa Moquin-Tandon
Victualia